จับตาเงินไหลเข้าดันค่าบาทแข็งอีก
เงินทุนต่างประเทศเริ่มไหลเข้าไทยหลังเฟดมีมติคงดอกเบี้ย หนุนเงินบาทแข็งขึ้นปิดตลาดที่ 33.30 บาท/ดอลลาร์
29 ก.ค. 2560

เงินทุนต่างประเทศเริ่มไหลเข้าไทยหลังเฟดมีมติคงดอกเบี้ย หนุนเงินบาทแข็งขึ้นปิดตลาดที่ 33.30 บาท/ดอลลาร์นายจิติพล พฤกษาเมธานันท์ นักกลยุทธ์ตลาดเงินตลาดทุน ธนาคาร กรุงไทย เปิดเผยว่า การเคลื่อนไหวของสกุลเงินในภูมิภาคยังมีทิศทาง ที่แข็งค่าขึ้น โดยค่าเงินวอนเกาหลีใต้แข็งขึ้น 1% ภายในวันเดียว ส่วนค่าเงินบาทก็ปรับแข็งค่าขึ้นเล็กน้อยปิดตลาดอยู่ที่ 33.30 บาท/ดอลลาร์สหรัฐ สะท้อนสัญญาณการเริ่มไหลเข้ามาของเงินทุนต่างชาติ หลังธนาคารกลางสหรัฐ (เฟด) มีมติคงดอกเบี้ยเอาไว้ที่ 1-1.25%ในสัปดาห์หน้าแนวโน้มเงินบาทยังอยู่ในทิศทางแข็งค่า เนื่องจากอาจจะมีเงินต่างประเทศไหลเข้ามาอีก ซึ่งปัจจัยที่ต้องติดตามคือ ตัวเลขการจ้างงานนอกภาคเกษตรของสหรัฐ ซึ่งถ้าออกมาดีก็น่าจะมีผลต่อทิศทางการเคลื่อนไหวของดอลลาร์ เพราะหากข้อมูลพื้นฐานเศรษฐกิจสหรัฐดี ก็จะช่วยให้ดอลลาร์ฟื้นกลับมาแข็งค่าขึ้นได้ แต่ในช่วงเดือน ส.ค.ที่ส่งออกขยายตัวได้ดีน่าจะมีแรงขายดอลลาร์ออกมาจากฝั่งผู้ส่งออกด้วย ทำให้เงินบาท อ่อนค่าลงได้น้อยทั้งนี้ การเคลื่อนย้ายของเงินทุนต่างประเทศเมื่อวันที่ 27 ก.ค.ที่ผ่านมา พบว่าหลักๆ เข้ามาในตลาดตราสารหนี้ โดยมีนักลงทุนต่างชาติซื้อสุทธิ 5,500 ล้านบาท